text: Лесни и ефикасни антистрес упражнения за двойки
  Болести на нервната система и мозъка, Здравето от А до Я, Любопитно
  Лесни и ефикасни антистрес упражнения, които да правим с партньора си
  Публикувана на 10 дек. 2016 от Меги Иванова
  Антистрес упражнения – пробвайте ги
  Ако сте силно стресирани или водите напрегнат начин на живот, правете тези лесни упражнения с партньора си.
  Нужно е само да имате доверие един в друг, за да идентифицирате по-лесно усещанията си.
  Антистрес (Изключваме от реалността)
  20 МИНУТИ ЗА ВСЕКИ УЧАСТНИК
  Единият от двамата ляга по гръб. Другият хваща дясната му ръка и прави с нея движения нагоре, надолу, встрани и сгъване в лакътя. Това продължава 5 минути. През това време двамата могат да разговарят за усещанията при тези движения. Следва лявата ръка, после десният и левият крак с движения нагоре, надолу, встрани и сгъване в коляното.
  Антистрес упражнения
  Двамата сменят местата си.
  Ползата: тази пасивна, но биодинамична гимнастика дава възможност за подобряване на гъвкавостта, за разтягане и тонизиране на крайниците.
  Грижа за гърба (''Уплътняваме" тялото)
  15 МИНУТИ ЗА ВСЕКИ УЧАСТНИК
  Единият ляга по корем. Другият застава странично над него и поставя дланите си върху едното му рамо, като упражнява средно силен натиск в продължение на 5 секунди, пише "Журнал". След това дланите се преместват надолу все в тази половина на тялото – долната част на гърба, таза, бедрото, прасеца и ходилото. Следва другата вертикална половина на тялото.
  Ползата: този масаж подсилва усещането за консистенция и тежест на тялото, което помага за отпускането му.
  Масаж на ходилата (Пускаме корени)
  25 МИНУТИ ЗА ВСЕКИ УЧАСТНИК
  Единият ляга по гръб. Другият сяда удобно, така че да може да масажира ходилата. С палците и показалците на ръцете си той хваща първо средните пръсти на двете ходила, като ги притиска средно силно от двете страни на нокътя.
  После взима следващите пръсти към външната страна на ходилата, следват другите два пръста към вътрешната страна спрямо средните, кутретата и накрая палците. Всеки пръст се масажира по 5 минути.
  Двамата сменят ролите си.
  Ползата: ефикасно отпускане, съчетано със спокойно дишане и ясно усещане за вътрешен комфорт.
  Валериана и маточина (Baldrian-Melisse) – за балансирана и устойчива нервна система; 240 капсули
  Материалът е публикуван в Болести на нервната система и мозъка, Здравето от А до Я, Любопитно и отбелязан с антистрес, двойки, отпускане, спокойно дишане, упражнения.